تنقية لكامون لمغريب نقية لحبوب ؤلا نقية لمغريب هي كلمة معروفة لمغريب كاتعني تنقية ديال كاع نواع لحبوب لي غادي يستهلكوها الناس من لحجر لوسخ لحشرات الصغيرة لي ممكن يكونو فيها تا من لحبوب لخرة لي ماشي من نفس النوع هادشي كامل بطريقة تقليدية غير ليد ريقة كايتدارو لحبوب طبسيل مسرح من لأحسن يكون اللون ديالو بيض ولا فضي باش يبان فيه لوسخ مزيان يسهال التحياد ديالو بعدها كايجمعو لحبوب كاملين فجيهة وحدة ديال الطبسيل تايبدا لفرز ديالهم بصبعان ديال ليد للجيهة التانية ديال الطبسيل تايحيدو أي وسخة مازويناش تايدوزو عليها هادشي كامل بعد ما تايكونو دوزو لحبوب لغربال خاصة زرع نواع لحبوب لمغريب كاع نواع لحبوب كاتنقا قبل ماتستهلك ولا طيب لكن تايبقا الزرع هو أكتر نوع ديال لحبوب مرتابط بهاد لخدمة خاصة لمغريب لعادات لمرتابطة بتنقية لمغريب التنقية معروفة أنها خدمة ديال لعيالات حيت هوما لي كايتكلفو بمسألة نقية لحبوب من لوسخ قبل ماتطيب لكن فاش كايتعلق لأمر رع كاتختالف لقضية شوي حيت لمرا عادة كاتعرض جاراتها باش يعاونوها التنقية بسبب لكترة ديال الزرع هادشي كامل قبل ما تغسلو تنشفو تطحنو رجع تقليد معروف لمغريب تعيط لمرا جاراتها باش يعاونوها التنقية كاتوجد ليهم براد ديال أتاي تايبقاو خدامين تايهضرو كايتبالدو الأخبار هاد العملية ديال التنقية صعيبة كاتبغي التركيز والشوف يكون مزيان تا اللياقة وغالبا ماكاتكون فصل صيف واية ولا لمرح ديال الدار ولا سطح ولا على برا قدام الدار سيرتو لعروبيات لأحياء الشعبية حيت هاد لبلايص كاتكون فيهم لإضاءة مزيانة ومناسبة هاد لخدمة عيون لكلام تصنيف تقافة لمغريبية تصنيف مقالة جودة مابيهاش تصنيف إحصائيات لمينحة